– З маленства я хацеў стаяць пры алтары, і ў 6 гадоў мая мара спраўдзілася. Праз 8 год я ўжо стаў галоўным міністрантам у парафіі. Распавяду цікавы выпадак, які адбыўся адносна нядаўна. Я тады прыслугоўваў на Імшы ў Віцебску, дзе адбывалася кансэкрацыя біскупа Алега Буткевіча. За сваё жыццё я ні разу не бачыў, як праходзіць такая ўрачыстасць, і гэта было вельмі цікава для мяне. Калі мы прыехалі ў Віцебск з сябрам, нам паведамілі, што мы будзем трымаць мітру і пастарал біскупа. Для мяне гэта было вялікай радасцю, бо ўсю Імшу мы стаялі побач з усімі біскупамі. А яшчэ я ганаруся тым, што біскуп Алег нарадзіўся на Браслаўшчыне, на маёй Радзіме. Гэтая Імша назаўсёды застанецца ў маім сэрцы.